Document ID: 32005R1805

KOMMISSIONENS FORORDNING (EF) Nr. 1805/2005
af 3. november 2005
om ændring af forordning (EF) nr. 356/2005 om nærmere bestemmelser for mærkning og identifikation af passive fiskeredskaber og bomtrawl
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 5, litra c), og artikel 20a, stk. 3, og
ud fra følgende betragtninger:
(1)
Det var nødvendigt at fastsætte nærmere bestemmelser om mærkning og identifikation af passive fiskeredskaber under den fælles fiskeripolitik. Derfor blev Kommissionens forordning (EF) nr. 356/2005 af 1. marts 2005 om nærmere bestemmelser for mærkning og identifikation af passive fiskeredskaber og bomtrawl (2) vedtaget.
(2)
Erfaringen og de seneste anbefalinger fra medlemsstaterne viser, at den anvendelse af mellemmarkeringsbøjer, der kræves i henhold til artikel 14 i forordning (EF) nr. 356/2005, giver anledning til praktiske problemer.
(3)
Den afstand, hvormed mellemmarkeringsbøjerne skal anbringes, bør derfor ændres, idet der tages hensyn til de særlige forhold, der gælder for de forskellige EF-fiskeriområder.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Artikel 14 i forordning (EF) nr. 356/2005 affattes således:
»Artikel 14
Mellemmarkeringsbøjer
1. Passive redskaber, der er over 5 sømil lange, skal udstyres med mellemmarkeringsbøjer på følgende måde:
a)
Der må højst være 5 sømil mellem mellemmarkeringsbøjerne, så ingen del af redskabet ud over 5 sømil er uafmærket.
b)
Mellemmarkeringbøjer skal have samme specifikationer som endemarkeringsbøjen i den østlige sektor, bortset fra at flagene skal være hvide.
2. Uanset stk. 1, skal passive redskaber i Østersøen, der er over 1 sømil lange, udstyres med mellemmarkeringsbøjer. Der må højst være 1 sømil mellem mellemmarkeringsbøjerne, så ingen del af redskabet ud over 1 sømil er uafmærket.
Mellemmarkeringsbøjer skal have samme specifikationer som endemarkeringsbøjen i den østlige sektor, bortset fra følgende:
a)
Flagene skal være hvide.
b)
Hver femte mellemmarkeringsbøje skal være udstyret med en radarreflektor, der giver et ekko på mindst 2 sømil.«
Artikel 2
Artikel 15 i forordning (EF) nr. 356/2005 affattes således:
»Artikel 15
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. januar 2006.«
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 2005.

Labels: 15
6